ໃນວັນທີ 30 ສິງຫາ 2022, ຢູ່ທີ່ກະຊວງ ແຜນການ ແລະ ການລົງທຶນ ໄດ້ເປີດການຮຽນເອກະສານອົບຮົມມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກ ຈໍານວນ 29 ສະຫາຍ ຍິງ 11 ສະຫາຍ, ພາຍໃຕ້ການເປັນປະທານ ຂອງສະຫາຍ ສະຫາຍ ນາງ ຄຳຈັນ ວົງແສນບູນ ຮອງເລຂາຄະນະບໍລິຫານງານພັກ, ຮອງລັດຖະມົນຕີ ກະຊວງ ການຄັດເລືອກເອົາມະຫາຊົນເຂົ້າຮຽນເອກະສານອົບຮົມມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກປະຈຳປີ 2022 ແມ່ນໄດ້ຄັດເລືອກເອົາຜູ້ທີ່ມີມາດຖານເງື່ອນໄຂຄົບຖ້ວນຕາມກົດລະບຽບຂອງພັກວາງອອກ ຈາກບັນດາໜ່ວຍພັກ ພາຍໃນ ກະຊວງ ຜທ ດັ່ງນີ້ :
- ເປັນຜູ້ທີ່ມີຄວາມຕື່ນຕົວທາງດ້ານການເມືອງ ຕາມອຸດົມຄະຕິຂອງພັກ, ໄດ້ຜ່ານການທົດສອບໃນການເຮັດວຽກງານຕົວຈິງ, ເຮັດສຳເລັດໜ້າທີ່ທີ່ພັກ ແລະ ການຈັດຕັ້ງມອບໝາຍໃຫ້.
- ເປັນຜູ້ທີ່ມີຊີວະປະຫວັດຈະແຈ້ງຂາວສະອາດ, ມີຄຸນສົມບັດສິນທຳປະຕິວັດ, ມີຄວາມບໍລິ ສຸດສັດຊື່, ມີຄວາມຮູ້ຄວາມສາມາດ ແລະຈົງຮັກພັກດີຕໍ່ອຸດົມການຂອງພັກ.
- ເປັນຜູ້ທີ່ໄດ້ຜ່ານການເຝິກຝົນຫລໍ່ຫລອມໃນຂະບວນການ ຂອງ 3 ອົງການຈັດຕັ້ງມະຫາຊົນ, ເປັນແບບຢ່າງນຳໜ້າໃນຂະບວນການຂອງມະຫາຊົນ ແລະ ໄດ້ຮັບຄວາມເຊື່ອຖືໄວ້ເນື້ອເຊື່ອໃຈຈາກມະຫາຊົນ.
- ເປັນຜູ້ທີ່ມີສຸຂະພາບແຂງແຮງ, ຕື່ນຕົວສະໝັກໃຈເຂົ້າພັກ ແລະ ຍິນດີປະຕິບັດຕາມກົດລະບຽບຂອງພັກ.
– ການເປີດຝຶກອົບຮົມເອກະສານໃຫ້ມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກ ປະຈຳປີ 2022 ແມ່ນໄດ້ດຳເນີນໄປເປັນເວລາ 1 ວັນເຕັມຄື:
Ø ໃນຕອນເຊົ້າ: ພາຍຫຼັງເປີດພິທີເຜີຍແຜ່ເອກະສານອົບຮົມມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກພາຍໃນກະຊວງ ຜທ ປະຈຳປີ 2022 ສຳເລັດແລ້ວ ກໍ່ໄດ້ເຜີຍແຜ່ຄຳແນະນຳ ຂອງຄະນະໂຄສະນາອົບຮົມສູນກາງພັກ ສະບັບເລກທີ 16/ຄອສພ, ລົງວັນທີ 7/7/2021 ກ່ຽວກັບການນຳໃຊ້ເອກະສານອົບຮົມມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກ ຈຳນວນ 13 ຫົວຂໍ້, ລາຍລະອຽດມີດັ່ງນີ້:
- ພັກການເມືອງແມ່ນຫຍັງ ແລະ ເປັນຫຍັງຈຶ່ງມີພັກການເມືອງ?
- ພັກປະຊາຊົນປະຕິວັດລາວໄດ້ຮັບການສ້າງຕັ້ງຂຶ້ນຄືແນວໃດ?
- ພັກປະຊາຊົນປະຕິວັດລາວແມ່ນພັກແນວໃດ?
- ພັກປະຊາຊົນປະຕິວັດລາວຈັດຕັ້ງຕາມຫລັກການອັນໃດແດ່?
- ພັກປະຊາຊົນປະຕິວັດລາວມີລະບົບສາຍໃຍການຈັດຕັ້ງຄືແນວໃດ?
- ພັກປະຊາຊົນປະຕິວັດລາວປະກອບດ້ວຍບຸກຄົນຄືແນວໃດແດ່?
- ພັກປະຊາຊົນປະຕິວັດລາວມີວັດຖຸປະສົງ ແລະ ອຸດົມການຄືແນວໃດ?
- ພັກປະຊາຊົນປະຕິວັດລາວມີທາດແທ້ແນວໃດແດ່?
- ມາດຖານຂອງສະມາຊິກພັກ ແລະ ເງື່ອນໄຂຜູ້ຈະເຂົ້າເປັນສະມາຊິກພັກປະຊາຊົນປະຕິວັດລາວມີແນວໃດ?
- ສະມາຊິກພັກມີໜ້າທີ່, ພັນທະ ແລະ ມີຜົນປະໂຫຍດຫຍັງແດ່?
- ຂໍ້ຫ້າມສຳລັບສະມາຊິກພັກປະຊາຊົນປະຕິວັດລາວມີຫຍັງແດ່?
- ເຂົ້າເປັນສະມາຊິກພັກປະຊາຊົນປະຕິວັດລາວ ເພື່ອຫຍັງ?
- ຖ້າໄດ້ເຂົ້າເປັນສະມາຊິກພັກປະຊາຊົນປະຕິວັດລາວ ແລ້ວຈະປົກປ້ອງບົດບາດ, ກຽດສັກສີຂອງພັກເຮົາ ແນວໃດ?
ໃນພິທີ ສະຫາຍ ບຸນມີ ວິໄລຈິດ ກຳມະການຄະນະບໍລິຫານງານພັກ ກະຊວງ, ຫົວໜ້າກົມຈັດຕັ້ງ ແລະ ພະນັກງານ ກໍ່ໄດ້ໃຫ້ກຽດຂຶ້ນສະຫຼຸບຕີລາຄາຜົນສຳເລັດການເຜີຍແຜ່ເອກະສານອົບຮົມມະຫາຊົນຜູ້ທີ່ຈະຂະຫຍາຍເຂົ້າເປັນສະມາຊິກພັກ ປະຈຳປີ 2022, ພາຍຫຼັງສະຫຼຸບສຳເລັດ ສະຫາຍ ນາງ ຄຳຈັນ ວົງແສນບູນ ຮອງເລຂາຄະນະບໍລິຫານງານພັກ, ຮອງລັດຖະມົນຕີ ກະຊວງ ກໍ່ໄດ້ໃຫ້ກຽດມອບໃບຢັ້ງຢືນໃຫ້ມະຫາຊົນກ້າວໜ້າ.